Melanie Klein

Melanie Klein a l'era nà a Vien-a ai 30 ëd mars dël 1882 e a l'é mòrta a Londra ai 22 dë stèmber dël 1960.
Sò pare a l'era médich e soa mare as anteressava 'd comersi.
An soa vita a l'é anteressasse ëd medzin-a, d'art e dë stòria.
Dël 1903 a l'é mariasse e a l'ha avù tre masnà.
A l'ha divorsià dël 1921 e dël 1934 a l'é mòrtie sò fieul Hans.

An avend lesù j'euvre ëd Freud, a l'é sot-ponusse a l'anàlisi përsonal e a l'ha fàit la psicoanalista anfantil ant un policlìnich ëd Bùdapest.
Anvità da Karl Abraham a travajé a Berlin, a l'ha tramudà ambelelà ant ël 1921.
Ant ël maj 1927 a l'ha partissipà al rëscontr an sla psicoanàlisi dle masnà tnusse a Londra e a l'ha criticà le posission, le tesi e le técniche d'Anna Freud.

Klein, Melanie